Smart Phone โทรศัพท์มือถือ ที่อาจเป็นเครื่องใหม่ ที่นำไปสู่การปฏิวัติวงการแพทย์
ปัจจุบันเริ่มมีการนำโทรศัพท์มือถือ มาใช้ในการรักษาโรคแล้ว ซึ่งโทรศัพท์มือถือที่มีระบบปฏิบัติการในตัวเองที่เรียกกันว่า Smart phone นี้อา
ในหลายๆ ประเทศเจ้าหน้าที่สาธารณสุขชุมชนที่ทำงานในพื้นที่ชนบทห่างไกล ได้เริ่มใช้โทรศัพท์มือถือที่มีระบบปฏิบัติการในตัวเองหรือSmartphone ในการติดต่อกับแพทย์ตามคลีนิคและโรงพยาบาลต่างๆ ที่อยู่ไกลออกไปบ้างแล้วการติดต่อที่ว่านั้นไม่ใช่แค่การพูดคุยปรึกษาเหมือนคุยโทรศัพท์ตามปกติแต่หมายถึงการใช้โทรศัพท์มือถืออัจฉริยะ ส่งผ่านข้อมูลและรูปภาพต่างๆได้อย่างง่ายดาย เมื่อเร็วๆ นี้ คุณหมอ Asim Choudhri แพทย์ด้านรังสีวิทยาแห่งมหาวิทยาลัย Johns Hopkins ทดลองใช้โทรศัพท์มือถืออัจฉริยะรุ่นไอโฟนส่งผ่านข้อมูลผล X-Ray เพื่อใช้ประกอบการวินิจฉัยผลการตรวจของผู้ป่วยโรคไส้ติ่งอักเสบ คุณหมอ Choudhri ระบุว่ายิ่งหมอได้เห็นผลข้อมูลทางการแพทย์ของผู้ป่วยเร็วเท่าไรก็ยิ่งเป็นผลดีต่อคนไข้เอง จึงลองทดสอบดูว่าการส่งภาพ X-Rayทางหน้าจอโทรศัพท์มือถือนั้น จะเป็นไปได้หรือไม่และข้อมูลที่ได้จะเที่ยงตรงแค่ไหนคุณหมอ Choudhri บอกว่าปัจจุบันตามสถานพยาบาลหลายแห่งจะใช้เครื่อง X-Ray หรือเครื่องฉายรังสีระบบดิจิตัลแทนการใช้แผ่นฟิล์มเหมือนเมื่อก่อน ซึ่งเรียกกันว่า CAT scanner คุณหมอทดสอบ โดยใช้เครื่องนี้ฉายภาพของผู้ป่วยโรคไส้ติ่งอักเสบและผู้ที่ไม่ได้ป่วยจากนั้นส่งผ่านไปยังโทรศัพท์ไอโฟน ของแพทย์ด้านรังสีวิทยา 5 คนให้ลองเปรียบเทียบภาพ X-Ray นั้น หลังจากเปรียบเทียบความถูกต้องเที่ยงตรงในการประเมินผลของภาพ X-Ray ในโทรศัพท์มือถือกับภาพ X-Rayที่ใช้เครื่องคอมพิวเตอร์ขนาดใหญ่ ราคาแพงในโรงพยาบาลแล้ว คุณหมอ Choudhri ชี้ว่าไม่มีความแตกต่างกันมากนัก ในด้านความแม่นยำและการวินิจฉัยโรคโดยแพทย์ด้านรังสีวิทยาประเมินผลผิดพลาดไม่ถึง 1% จากการดูภาพ X-Ray ในโทรศัพท์มือถือไอโฟน ซึ่งเป็นอัตราความผิดพลาด ในระดับที่เท่ากันกับที่เกิดขึ้นกับการวินิจฉัยโรคของแพทย์ในโรงพยาบาล แพทย์ด้านรังสีวิทยาแห่งมหาวิทยาลัย Johns Hopkins ผู้นี้บอกว่า เขาและเพื่อนๆ ค่อนข้างแปลกใจกับระดับความถูกต้องแม่นยำ ของการวินิจฉัยโรคจากภาพX-Ray ในโทรศัพท์มือถือ และว่า ปัจจุบัน ได้มีการทดลองการส่งผ่านข้อมูลและภาพทางโทรศัพท์มือถือในหลายๆ ประเทศ อย่างไรก็ตามคุณหมอเสริมว่ายังต้องมีการวิจัยศึกษาต่อไป ถึงประโยชน์ของ Smart phone ในด้านนี้ คุณหมอ Asim Choudhriเสนอผลการวิจัยดังกล่าวเมื่อเร็วๆ นี้ที่การประชุมประจำปีของสมาคมรังสีวิทยาอเมริกาเหนือ